sertralin actavis 50
Dobrý deň, Chcela by som spýtať čo mu sa treba vyhnúť pri užívaní lieku Sertralin Actavis 50mg, Aké lieky alebo potraviny sa nemôžu užívať pri tomto lieku,. Zaujímalo by ma či sa môžu užívať doplnky ako vit. C, vit. B, magnézium, dračia krv, CBD kvap.? Môžem sa s týmto liekom opalovať, byť na slnku?
Dobrý deň.
Ďakujeme za Vašu otázku.
Sertralín sa nesmie užívať v kombinácii s grapefruitovou šťavou, pretože to môže zvýšiť hladinu sertralínu v tele. Súčasne sa počas liečby neodporúča pitie alkoholu. Bližšie informácie ohľadom obmedzení užívania niektorých liekov nájdete priamo v príbalovom letáku lieku.
Medzi spomínanými prípravkami a liekom Sertralin neboli pozorované žiadne vzájomné interakcie, preto je ich súčasné užívanie možné. Vzhľadom však na to, že u výživových doplnkov neboli vykonávané klinické skúšky, prípadné interakcie nemuseli byť zistené.
Reakcia kože na slnko patrí k zriedkavým vedľajším účinkom lieku, ktoré sa môžu prejaviť u menej ako 1 z 1000 osôb.
Prajem pekný zvyšok dňa.
S pozdravom
Mgr. Barbora Bičanovská